O adolescentă din Buzău a rămas fără telefon când se urca în autobuz. Un individ a fost filmat în timp ce i-l fura
Un bărbat de 38 de ani din Buzău a fost reținut de polițiști, după ce i-a furat unei fete de 16 ani telefonul mobil.
Momentul a fost filmat de o cameră de supraveghere. Individul a profitat de neatenția tinerei, care urma să se urce într-un autobuz.
În imagini se vede cum bărbatul se apropie foarte mult de ea și reușește să-i sustragă telefonul din buzunar.
După ce toată lumea s-a urcat în vehicul, suspectul a rămas în stație. A doua zi, a fost identificat și audiat de polițiști.
Dispozitivul a fost recuperat și înapoiat adolescentei, iar bărbatul de 38 de ani este cercetat acum pentru furt.